CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS D'ACCÉS A LA UNIVERSITAT PER A MAJORS DE 25 I 45 ANYS. CURS 2021-2022. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/23712)
  + [Valencià](/va/acuerdo/23325)






Selector de idioma

Leer

* [Español](/es/acuerdo/23262)
* [Valencià](/va/acuerdo/23409)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS D'ACCÉS A LA UNIVERSITAT PER A MAJORS DE 25 I 45 ANYS. CURS 2021-2022.[Butlletí Oficial Universitat d'Alacant](/ca/Publicacion)
=====================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS D'ACCÉS A LA UNIVERSITAT PER A MAJORS DE 25 I 45 ANYS. CURS 2021-2022.

Data d'aprovació
:   16/03/2022

Data de publicació
:   17/03/2022

Òrgan competent
:   Gerent

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/23105)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/23923)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/23781)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS D'ACCÉS A LA UNIVERSITAT PER A MAJORS DE 25 I 45 ANYS. CURS 2021-2022.&url=https://www.boua.ua.es/va/acuerdo/23549)

**Títol:** CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS D'ACCÉS A LA UNIVERSITAT PER A MAJORS DE 25 I 45 ANYS. CURS 2021-2022.

**Secció:** CONVOCATÒRIES I CONCURSOS

**Òrgan:** Gerent

**Data d'aprovació:** dimecres, 16 de març de 2022

CONVOCATÒRIA PER A LA REALITZACIÓ DE TREBALLS DE SUPORT ALS TRIBUNALS

ACCÉS A LA UNIVERSITAT PER A MAJORS DE 25 I 45 ANYS

CURS 2021-2022

Amb vista a la realització de les proves d'accés a la Universitat per a majors de 25 i 45 anys, es posa en coneixement de les persones interessades que vulguen participar en aquests treballs que ho han de sol·licitar a través de l'aplicació eAdministració del Campus Virtual de la Universitat d'Alacant (UACloud).

El calendari de realització de les proves, durant el qual haurà d'estar-hi present tot el personal seleccionat, és el següent:

- 7 i 14 de maig, dissabtes, en horari de matí: realització de les proves.

- 19 de maig (data inicialment prevista) en horari de matí: introducció de notes.

Seus: Aulari II.

SOL·LICITUDS/TERMINI: la sol·licitud s'ha de fer a través de l'aplicació eAdministració del Campus Virtual de la Universitat d'Alacant (UACloud), en el termini de 5 dies hàbils comptadors des de l'endemà de la publicació d'aquesta convocatòria en el Butlletí Oficial de la Universitat d'Alacant (BOUA).

Una vegada dins de l'aplicació eAdministració, s'ha de seleccionar:

* Tràmits
  + Laborals
    - Sol·licitud de suport del PAS

Per a poder ser admesa o admès en aquesta convocatòria és un requisit indispensable el vistiplau de la superior jeràrquica o el superior jeràrquic respecte de l'absència del personal comissionat durant els dies indicats amb vista al desenvolupament de l'activitat dels serveis; per a això s'ha d'indicar, en l'apartat corresponent del formulari de sol·licitud, l'adreça de correu electrònic de la superior jeràrquica o el superior jeràrquic.

El fet de no rebre el vistiplau abans de la confecció de la llista provisional d'aspirants admesos i exclosos comportarà quedar exclòs d'aquesta, que es podrà esmenar durant el termini de reclamacions que s'establisca.

REQUISITS: poden sol·licitar participar-hi els membres de la plantilla del personal d'administració i serveis de la Universitat d'Alacant que ocupen els llocs següents: auxiliar de serveis, auxiliar de serveis bibliogràfics, coordinadora o coordinador de serveis, gestora o gestor i secretària o secretari de càrrec.

RETRIBUCIONS:

- Auxiliar de serveis, auxiliar de serveis bibliogràfics i coordinadora o coordinador de serveis: 115,79 €.

- Gestora o gestor i secretària o secretari de càrrec: 173,69 € + 0,72 € per alumna o alumne.

JORNADA DE TREBALL: la jornada de treball s'adequarà a la realització de les proves i al treball administratiu que requerisca el desenvolupament d'aquestes. El Servei de Personal tramitarà les comissions de serveis corresponents als dies en què el personal duga a terme aquest treball administratiu.

SELECCIÓ: Es seleccionaran, en principi i depenent de la matrícula, 3 gestores/gestors o secretàries/secretaris de càrrec i 3 auxiliars de serveis, auxiliars de serveis bibliogràfics o coordinadores/coordinadors de serveis. Si hi ha més sol·licituds que tribunals, s'aplicarà el procés de selecció corresponent; es consideraran preferents les sol·licituds del personal que no hi haja actuat durant els cinc últims anys en les convocatòries d'accés a la universitat per a majors de 25 i 45 anys. En cas d'empat, l'adjudicació es resoldrà mitjançant sorteig.

Només s'adjudicarà una persona per unitat, excepte per a les destinacions següents, en què es considerarà la subunitat:

- SIBID.

- Consergeries que, pertanyent a la mateixa unitat, tinguen un coordinador o coordinadora de serveis diferents.

- Vicerectorat d'Estudis, Qualitat i Llengües.

- Gabinet del Rector.

- Seus universitàries.

- Secretaria General.

- Departaments.

Així mateix, l'actuació del personal suplent també estarà condicionada al fet que no hi actue cap titular de la mateixa unitat.

El criteri d'unitat o subunitat no s'aplicarà en el cas de les persones alliberades sindicalment a temps complet.

El Secretariat d'Accés adscriurà el personal seleccionat a cadascun dels tribunals.

La continuïtat en el procés de selecció quedarà condicionada al fet que, durant el calendari d'actuació dels tribunals, el personal aspirant seleccionat continue sent membre de la plantilla del personal d'administració i serveis de la Universitat d'Alacant i ocupe el mateix lloc de treball pel qual va ser seleccionat (gestora/gestor, secretària/secretari de càrrec, auxiliar de serveis, auxiliar de serveis bibliogràfics o coordinadora/coordinador de serveis) i en la mateixa unitat. En el cas que es produïra un canvi d'unitat de destinació, l'actuació del personal seleccionat quedarà condicionada al fet que no haguera sigut seleccionada una altra persona de la mateixa unitat.

D'acord amb el que s'estableix en el paràgraf anterior, si durant el calendari d'actuació dels tribunals, el personal seleccionat deixara de complir algun dels requisits per a poder actuar, haurà de comunicar-ho a la unitat d'accés per a procedir a la seua substitució.

RENÚNCIES: s'estableix un termini de 3 dies hàbils, comptadors des de l'endemà de la publicació del resultat de la selecció, per a presentar les renúncies, que s'han de dirigir a la Unitat d'Accés i presentar-se a través de la "Instància Genèrica" disponible en e-administració de UACloud Campus Virtual. Una vegada finalitzat aquest, les renúncies no seran acceptades, excepte per causa de força major.

NOTIFICACIONS A LES PERSONES ASPIRANTS: tots els actes que es deriven d'aquesta convocatòria que requerisquen publicació, incloent-hi la llista de personal admès i exclòs, el resultat de la selecció i els recursos en via administrativa, així com la resta d'informació referent a aquesta, a l'efecte de notificació, es faran en l'adreça següent de la pàgina web del Servei de Selecció i Formació: <https://ssyf.ua.es/va/seleccionpas/otras-convocatorias/actual/altres-convocatories.html>, substituint a la notificació a les persones interessades i produint els mateixos efectes.

Així mateix, quan haja de fer-se una notificació individual, s'estarà al que es disposa en el Reglament de Notificació Electrònica de la Universitat d'Alacant, aprovat per Consell de Govern de 26 d'octubre de 2016 (BOUA de 28/10/2016).

PROTECCIÓ DE DADES DE CARÀCTER PERSONAL: Les dades de caràcter personal que consten en la sol·licitud seran tractats per la Universitat d'Alacant, en el seu caràcter de responsable i incorporats a l'activitat de tractament "160 - Gestió de Processos Selectius i Provisió de Llocs de treball". La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada.

En el marc dels tractaments esmentats, les seues dades no se cediran a tercers excepte obligació legal.

Pot exercitar els seus drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seua Seu Electrònica (<https://seuelectronica.ua.es/va/>).

OBSERVACIONS: per als dubtes o les consultes que es poden plantejar en relació amb l'actuació del personal seleccionat en els treballs de suport als tribunals, les persones interessades poden dirigir-se al Negociat d'Accés del Servei d'Alumnat en les extensions 3049 o 3851 o a través de l'adreça de correu electrònic següent: [rtvbo@bh.zz](mailto:zkpbg@wu.si).

Alacant, 16 de març de 2022

El gerent

Francesc Vañó Beneyto





[Carretera Sant Vicent del Raspeig s/n  
03609 Sant Vicent del Raspeig - Alacant  
 Tel. 87 514 2788 - Fax 21 737 2792](https://www.google.es/maps/@39.578170,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12272&trk=tyah&trkInfo=tarId%2O9454664370922%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)